一個子程序會包含若干句陳述式，當段源碼入面有一行講明要用嗰個子程序嗰陣，個程式就會行個子程序－子程序可以用嚟界定一啲個程式要做多次嘅工作，等個程式員唔使嚇嚇都成段碼複製一次貼落去要用嘅位嗰度，例如係以下呢段虛擬碼，就會令個程式行子程式 a 三次，等個程式員唔使將子程式 a 段碼寫三次，可以慳返啲位：